મુળ ઉત્તરપ્રદેશના અને એસ.પી. રિંગ રોડ ઉપર સન સિટી સામે દ્વારકાધીશ હોટલમાં રહેતા ગૌરવ ચૌધરીએ ફરિયાદ નોંધાવી છે કે, પોતાની હોટલ ઉપર અવારનવાર આવતાં મુકેશદાન ગઢવી, પ્રદ્યુમનસિંહ, સાદિક અને હરપાલસિંહ નામના બોપલ પોલીસ સ્ટેશનના ચાર કર્મચારી તા. ૩૧ના સવારે ૩-૪૫ વાગ્યે આવ્યા હતા. ‘પરોઠા ખવડાવો’ તેવી માગણી કરતાં ‘હોટલ બંધ થઈ ગઈ છે, જમવાનું નથી. તમારે ચા પીવી હોય તો ચા પીવડાવું’ તેમ કહેતાં જ ગૌરવને હોટલની બહાર બોલાવ્યો હતો.